Όπως ανακοίνωσε η ΣΕΦΕΕΑ, μετά από συνάντηση μαζί τους, οι δύο δικηγόροι και πολιτευτές της Νέας Δημοκρατίας θα αποτελούν τους νομικούς παραστάτες των αστυνομικών, «χρησιμοποιώντας εκείνοι κάθε αναγκαίο Νομικό και Τεχνικό μέσο χρειάζεται για την διαλεύκανση της υπόθεσης».

«Ο στόχος όλων μας είναι να παρασχεθεί κάθε νόμιμο, σοβαρό και αξιόπιστο μέσο , σε όλους τους παράγοντες της διαδικασίας, ώστε να επιτευχθεί το αποτέλεσμα που όλοι επιθυμούμε, εκείνο της διάχυσης άπλετου φωτός σε όλες τις πτυχές της υπόθεσης και να αποδοθεί δικαιοσύνη» καταλήγει η σχετική ανακοίνωση.

Υπενθυμίζεται πως πριν από λίγες ημέρες, η οικογένεια του Ζακ Κωστόπουλου γνωστοποίηση πως θα καταθέσει μηνύσεις κατά των αστυνομικών της ομάδας ΔΙΑΣ και του πληρώματος που μετέβησαν στο σημείο.

Σημειώνεται πως τον περασμένο Ιούνιο, στον Πέτρο Μαντούβαλο επιβλήθηκε πειθαρχική ποινή προσωρινής παύσης έξι μηνών από την Ολομέλεια των Πρωτοβάθμιων Πειθαρχικών Συμβουλίων του Δικηγορικού Συλλόγου Πειραιά, καθώς έθιξε το κύρος του δικηγορικού λειτουργήματος, χρησιμοποιώντας τη δικηγορική ιδιότητα του για ιδιοτελείς σκοπούς κατά τον χειρισμό υπόθεσης πελάτισσας του.